Pričelo se je novo programsko obdobje za izvajanje pristopa LEADER/CLLD in s tem aktivnosti za pripravo dokumenta Strategija lokalnega razvoja, ki bo vsebovala potrebe in prioritete območja TOTI LAS. Gre za strateški dokument, ki je podlaga za prijavo na razpise s projektnimi predlogi, ki rešujejo problematiko podeželskega območja in prispevajo k boljši kakovosti življenja na podeželju.

Ker verjamemo, da ste pripravljeni tudi v prihodnje aktivno sodelovati in skupaj z nami pisati nove uspešne zgodbe za razvoj našega podeželja, vas vabimo, da se kot član/ica Lokalne akcijske skupine TOTI LAS in/ali izvajalec oz. partner v okviru projektov TOTI LAS za obdobje 2008-2014 udeležite

1. **delovnega srečanja članov TOTI LAS**

za pripravo Strategije lokalnega razvoja za obdobje 2015-2020,

ki bo v **torek, 17. marca 2015 od 13. do 15. ure**

**v Univerzitetni knjižnici Maribor (Glazerjeva dvorana),**

Gospejna ulica 10, 2000 Maribor.

Dnevni red:

1. Predstavitev izvedenih projektov na območju TOTI LAS v obdobju 2008-2014

(na ogled razstava preteklih projektov).

1. Osnovne informacije in možnosti v okviru pristopa LEADER/CLLD v programskem obdobju 2014-2020.
2. Razprava.
3. Druženje s pogostitvijo.

Želimo, da si pred prihodom na naše srečanje odtrgate še nekaj minut časa in izpolnite priložen vprašalnik. Lahko nam ga posredujete na spodnji e-mail ali prinesete zraven na srečanje.

Prosimo, da zaradi lažje organizacije dogodka svojo prisotnost potrdite do petka, 13.3.2015, na e-naslov las@mra.si!

Še enkrat vljudno vabljeni in se vidimo že čez nekaj dni!

**EKIPA TOTI LAS**

**🙞 ZA USPEŠNE ZGODBE S PODEŽELJA 🙜**